برج هوا مبنى مرتفع عامة بيكون طوله اكبر من عرضه,الابراج بتتبنى عشان الاستفاده من ارتفاعها وبتكون سابته على الارض لوحدها او بتكون جزء من هيكل اكبر زى الحصون والقلاع او ممكن تكون جزء من كوبرى. كلمة البرج كمان بتشمل الهياكل العاليه من السفن.بتختلف الابراج عن الصوارى فى انها مش بيكون فيها اسلاك زى اللى بتكون فى الصوارى. الابراج عرفتها البشريه من قديم الازل من عصور ما قبل التاريخ. اقدم حاجه معروفه ممكن يكون البرج الضخرى الدائرى فى أسوار مدينة أريحا(8000 ق.م), من أوئل الابراج زقورات اللى بتعتبر من اشهر الامسله على المعمار السومرى من الالفيه الرابعه ق م: اشهر زقوره هيا زقوره أور اللى اتبنت فى الالفيه التالته ق.م وكمان الاتميناكى اللى بيعتبر من اشهر الامسله على المعمار البابلى واتبنى خلال الالفيه التانيه ق.م وكان بيعتبر اطول برج فى العالم القديم. كمان فى امسله كتيره فى اسكتلندا و كرواتيا وحتت كتير تانيه وكانت الابراج بتستخدم للمراقبه لعلوها الكبير فكانت بتغطى مساحات كبيره من الارض اللى حواليها. الصينين كانوا بيستخدموا الابراج كعنصر اساسى للمراقبه من سور الصين العظيم. هناك ثلاث مشاكل البرج بيتعرض لها بسبب تصميمه وهيا: لغاية ارتفاع معين البرج ممكن يتعمل مع دعم هيكل جانبى من النحيتين ولكن مع ذلك بعد ارتفاع معين الضغط الشديد بتاع مواد مبنى البرج من حديد واسمنت وخلافه مش هيستحملها البرج وهينهار ويتهد.